Komission ehdottama teksti EKP:n ehdottamat muutokset (1)

Muutos 1

Ehdotetun asetuksen johdanto-osan 5 perustelukappale

Johdanto-osan 5 perustelukappale ”[…] tiedonannossa Euroopan finanssivalvonta […]. Komission näkemysten mukaisesti se katsoi, että EKP:n tulisi antaa analyyttista, tilastollista, hallinnollista ja logistista tukea EJRK:lle käyttäen myös hyväksi kansallisten keskuspankkien ja valvontaviranomaisten teknisiä lausuntoja.” Johdanto-osan 5 perustelukappale ”[…] tiedonannossa Euroopan finanssivalvonta […]. Komission näkemysten mukaisesti se katsoi, että EKP:n tulisi antaa analyyttista, tilastollista, hallinnollista ja logistista tukea EJRK:lle käyttäen myös hyväksi kansallisten keskuspankkien ja valvontaviranomaisten teknisiä lausuntoja. EKP on päättänyt, että se on valmis tukemaan EJRK:a ja huolehtimaan sen sihteeristön tehtävistä. EKP:n EJRK:lle tarjoama tuki ja EJRK:lle annetut tehtävät eivät saa rajoittaa periaatetta EKP:n riippumattomuudesta sen suorittaessa perustamissopimuksen mukaisia tehtäviään.”

Perustelu: EKP:n neuvosto on päättänyt, että EKP on valmis tukemaan Euroopan järjestelmäriskikomiteaa sekä huolehtimaan sen sihteeristön tehtävistä, ja pitää soveliaana mainita tämä ehdotetun asetuksen johdanto-osan 5 perustelukappaleessa. Johdanto-osan 5 perustelukappaleen viimeinen virke selventää, että EKP:n tuki Euroopan järjestelmäriskikomitealle ei vaikuta kielteisesti EKP:n eikä Euroopan järjestelmäriskikomitean tehtävien suorittamiseen, koska EKP, toisin kuin Euroopan järjestelmäriskikomitea, on perustettu perustamissopimuksella. Tämä on tärkeää erityisesti keskuspankin riippumattomuuden periaatteen kannalta.

Muutos 2

Ehdotetun asetuksen 3 artiklan 1 kohta

3 artikla ”1. EJRK vastaa rahoitusjärjestelmän makrotason vakauden valvonnasta yhteisössä estääkseen tai lieventääkseen järjestelmäriskejä rahoitusjärjestelmässä, jotta voidaan välttää finanssialan häiriöiden laajalle leviäminen, edistää sisämarkkinoiden moitteetonta toimintaa ja varmistaa, että finanssiala edistää talouskasvua kestävällä tavalla.” 3 artikla ”1. EJRK vastaa rahoitusjärjestelmän makrotason vakauden valvonnasta yhteisössä estääkseen tai lieventääkseen järjestelmäriskejä rahoitusjärjestelmässä, jotta voidaan välttää finanssialan häiriöiden laajalle leviäminen ja edistää sisämarkkinoiden moitteetonta toimintaa. ja varmistaa, että finanssiala edistää talouskasvua kestävällä tavalla .”

Perustelu: EKP:n mielestä talouskasvun edistäminen kestävällä tavalla ei ole makrotason vakauden valvonnan taustalla oleva vaikutin. Tästä syystä viittaus tähän näkemykseen pitäisi poistaa yllä olevasta artiklasta.

Muutos 3

Ehdotetun asetuksen 4 artiklan 1 kohta

4 artikla ”1. EJRK muodostuu hallintoneuvostosta, ohjauskomiteasta ja sihteeristöstä.” 4 artikla ”1. EJRK muodostuu hallintoneuvostosta, ohjauskomiteasta, ja sihteeristöstä ja neuvoa-antavasta teknisestä komiteasta.”

Perustelu: Ehdotetun asetuksen ja päätöksen on määritettävä Euroopan järjestelmäriskikomitean keskeiset institutionaaliset elementit neuvoa-antava tekninen komitea mukaan lukien. Sekä asetus- että päätösehdotus nostavat esille EKP:n ja kansallisten keskuspankkien keskeisen roolin makrotason vakauden valvonnassa (2) . Tätä ehdotetun asetuksen artiklaa pitäisi muuttaa sen selventämiseksi, että neuvoa-antava tekninen komitea on osa Euroopan järjestelmäriskikomitean organisaatiorakennetta (ks. myös alla muutokset 5 ja 7).

Muutos 4

Ehdotetun asetuksen 4 artiklan 4 kohta

4 artikla ”4. Sihteeristö tarjoaa EJRK:lle analyyttistä, tilastollista, hallinnollista ja logistista tukea hallintoneuvoston puheenjohtajan johdolla neuvoston päätöksen XXXX/EY/2009 mukaisesti.” 4 artikla ”4. Neuvoston päätöksen XXXX/EY/2009 mukaisesti, jolla EKP:n vastuulle on annettu määrätyt EJRK:n toimintaan liittyvät tehtävät, EKP huolehtii sihteeristön tehtävistä ja tarjoaa EJRK:lle analyyttistä, tilastollista, hallinnollista ja logistista tukea käyttäen myös hyväksi kansallisten keskuspankkien ja valvontaviranomaisten teknisiä lausuntoja hallintoneuvoston puheenjohtajan johdolla.”

Perustelu: Muutos on tarpeen asetusehdotuksen saattamiseksi yhdenmukaiseksi Ecofin-neuvoston 9. kesäkuuta 2009 antamien päätelmien ja ehdotetun päätöksen kanssa. Ilman sitä EKP:n Euroopan järjestelmäriskikomiteaa tukeva rooli jäisi pois ehdotetun asetuksen tekstistä. Tämä ei olisi sopusoinnussa aikaisempien, erityisesti seuraavien julistusten ja päätösten kanssa: — de Larosière -raportti, jossa on todettu, että EU:n sisällä EKP:llä on EKPJ:n ytimenä ainutlaatuinen mahdollisuus huolehtia tästä tehtävästä eli makrotason riskien tunnistamisesta; — komission 27. toukokuuta 2009 antama tiedonanto; — Ecofin-neuvoston 9. kesäkuuta 2009 antamat päätelmät, joissa todettiin, että ”EKP:n tulisi antaa analyyttista, tilastollista, hallinnollista ja logistista tukea Euroopan järjestelmäriskineuvostolle käyttäen myös hyväksi kansallisten keskuspankkien ja valvontaviranomaisten teknisiä lausuntoja”; ja — 18.–19. kesäkuuta 2009 kokoontuneen Eurooppa-neuvoston hyväksyntä edellä mainituille päätelmille.

Muutos 5

Ehdotetun asetuksen 4 artiklan 5 kohta

4 artikla ”5. EJRK:n tukena toimii 12 artiklassa tarkoitettu neuvoa-antava tekninen komitea, joka antaa pyynnöstä neuvoja ja apua EJRK:n työn kannalta tärkeissä kysymyksissä.” 4 artikla ”5. EJRK:n tukena toimii 12 artiklassa tarkoitettu neuvoa-antava tekninen komitea, joka antaa pyynnöstä neuvoja ja apua EJRK:n työn kannalta tärkeissä kysymyksissä.”

Perustelu: Tätä ehdotetun asetuksen artiklaa pitäisi muuttaa sen selventämiseksi, että neuvoa-antava tekninen komitea avustaa Euroopan järjestelmäriskikomiteaa jatkuvasti. Euroopan järjestelmäriskikomitean työjärjestykseen sisällytetään säännökset neuvoa-antavan teknisen komitean neuvoa-antavasta roolista (ks. myös neuvoa-antavaan tekniseen komiteaan liittyvät muutokset 3 ja 7).

Muutos 6

Ehdotetun asetuksen 7 artikla

”7 artikla Puolueettomuus 1. Hallintoneuvoston ja ohjauskomitean toimintaan osallistuessaan tai EJRK:aan liittyviä muita tehtäviä hoitaessaan EJRK:n jäsenten on suoritettava tehtävänsä puolueettomasti eivätkä he saa pyytää tai ottaa vastaan ohjeita jäsenvaltioilta. 2. Jäsenvaltioiden on pidättäydyttävä yrityksistä vaikuttaa EJRK:n jäseniin näiden hoitaessa EJRK:aan liittyviä tehtäviään.” ”7 artikla Puolueettomuus ja riippumattomuus 1. Hallintoneuvoston ja ohjauskomitean toimintaan osallistuessaan tai EJRK:aan liittyviä muita tehtäviä hoitaessaan EJRK:n jäsenten on suoritettava tehtävänsä puolueettomasti ja ainoastaan koko yhteisön hyväksi. He eivät saa pyytää tai ottaa vastaan ohjeita jäsenvaltioilta, yhteisön toimielimiltä tai muilta julkisilta tai yksityisiltä elimiltä. 2. Jäsenvaltioiden, yhteisön toimielinten sekä muiden julkisten ja yksityisten elinten on pidättäydyttävä yrityksistä vaikuttaa EJRK:n jäseniin näiden hoitaessa EJRK:aan liittyviä tehtäviään.”

Perustelu: Tätä artiklaa pitäisi muuttaa, jotta varmistettaisiin Euroopan järjestelmäriskikomitean jäsenten riippumattomuus yhteisöelinten ja muiden elinten yrityksistä puuttua tehtävien hoitamiseen. Tämä ei rajoita EKP:tä suorittamasta sille uskottuja Euroopan järjestelmäriskikomiteaa tukevia tehtäviä, joiden suorittamista ei voida katsoa neuvojen antamiseksi.

Muutos 7

Ehdotetun asetuksen 12 artiklan 3 kohta

12 artikla ”3. Komitea huolehtii 4 artiklan 5 kohdassa tarkoitetuista tehtävistä hallintoneuvoston puheenjohtajan pyynnöstä.” 12 artikla ”3. Komitea huolehtii 4 artiklan 5 kohdassa tarkoitetuista tehtävistä hallintoneuvoston puheenjohtajan pyynnöstä.”

Perustelu: Muutoksen tarkoituksena on selventää, että neuvoa-antava tekninen komitea avustaa Euroopan järjestelmäriskikomiteaa tämän työjärjestyksen mukaisesti jatkuvasti, ei ainoastaan pyydettäessä (ks. myös neuvoa-antavaan tekniseen komiteaan liittyvät muutokset 3 ja 5).

Muutos 8

Ehdotetun asetuksen 13 artikla

”13 artikla Tehtäviään suorittaessaan EJRK:n on pyydettävä tarvittaessa neuvoja asianomaisilta yksityissektorin sidosryhmiltä.” ”13 artikla Tehtäviään suorittaessaan EJRK:n on pyydettävä kysyttävä tarvittaessa neuvoja mielipidettä asianomaisilta yksityissektorin sidosryhmiltä.”

Perustelu: Ehdotettu terminologia vastaa paremmin yksityissektorin sidosryhmien roolin luonnetta.

Muutos 9

Ehdotetun päätöksen johdanto-osan 8 perustelukappale

Johdanto-osan 8 perustelukappale ”Neuvosto totesi 9 päivänä kesäkuuta 2009, että EKP:n olisi tarjottava EJRK:lle analyyttistä, tilastollista, hallinnollista ja logistista tukea. Sen vuoksi olisi käytettävä hyväksi EY:n perustamissopimuksessa määrättyä mahdollisuutta antaa EKP:lle erityistehtäviä, jotka koskevat vakauden valvontaan liittyvää politiikkaa, antamalla EKP:n tehtäväksi huolehtia EJRK:n sihteeristön tehtävistä.” Johdanto-osan 8 perustelukappale ”Neuvosto totesi 9 päivänä kesäkuuta 2009, että EKP:n olisi tarjottava EJRK:lle analyyttistä, tilastollista, hallinnollista ja logistista tukea. Sen vuoksi olisi käytettävä hyväksi EY:n perustamissopimuksessa määrättyä mahdollisuutta antaa EKP:lle erityistehtäviä, jotka koskevat vakauden valvontaan liittyvää politiikkaa, antamalla EKP:n tehtäväksi huolehtia EJRK:n sihteeristön tehtävistä. EKP:n EJRK:lle tarjoama tuki ja EJRK:lle annetut tehtävät eivät saa rajoittaa periaatetta EKP:n riippumattomuudesta sen suorittaessa perustamissopimuksen mukaisia tehtäviään.”

Perustelu: Ehdotetun perustelukappaleen muutos selventää, että EKP:n tuki Euroopan järjestelmäriskikomitealle ei vaikuta kielteisesti EKP:n eikä Euroopan järjestelmäriskikomitean tehtävien hoitamiseen, koska EKP, toisin kuin Euroopan järjestelmäriskikomitea, on perustettu perustamissopimuksella. Tämä on tärkeää erityisesti keskuspankin riippumattomuuden periaatteen kannalta.

Muutos 10

Uusi ehdotetun päätöksen johdanto-osan 8a perustelukappale

”Ei tekstiä” Johdanto-osan 8a perustelukappale ”8a) EJRK:n makrotason vakauden valvontaa koskevien tehtävien tavoitteena on estää tai lieventää järjestelmäriskejä rahoitusjärjestelmässä. EJRK ei vastaa tiettyjen yksittäisten rahoituspalveluja tarjoavien yritysten valvonnasta, vaan EJRK:n valvontatehtävät ja EKP:n tarjoama tuki liittyvät rahoitusjärjestelmään kokonaisuutena painottuen rahoitusjärjestelmän eri sektoreiden välisiin yhteyksiin. ”

Perustelu: Ottaen huomioon Euroopan järjestelmäriskikomitealle annettujen makrotason vakauden valvontaa koskevien tehtävien sekä EKP:n Euroopan järjestelmäriskikomitealle antaman tuen luonteen ja tavoitteet ehdotettu uusi perustelukappale selventää perustamissopimuksen 105 artiklan 6 kohdan soveltamiseen liittyen, että makrotason vakauden valvonta kattaa rahoitusjärjestelmän kokonaisuudessaan.

Muutos 11

Ehdotetun päätöksen 2 artikla

2 artikla ”Euroopan keskuspankki huolehtii sihteeristön tehtävistä ja tarjoaa sen vuoksi EJRK:lle analyyttistä, tilastollista, logistista ja hallinnollista tukea. […] b) tämän päätöksen 5 artiklan mukaisesti tietojen, tilastotiedot mukaan luettuina, kerääminen ja käsitteleminen EJRK:n puolesta ja sen tehtävien hoitamiseksi;” 2 artikla ”Euroopan keskuspankki huolehtii sihteeristön tehtävistä ja tarjoaa sen vuoksi EJRK:lle analyyttistä, tilastollista, logistista ja hallinnollista tukea. […] b) Euroopan keskuspankkijärjestelmän ja Euroopan keskuspankin perussäännön 5 artiklan ja tämän päätöksen 5 artiklan mukaisesti tietojen, tilastotiedot mukaan luettuina, kerääminen ja käsitteleminen EJRK:n puolesta ja sen tehtävien hoitamiseksi;”

Perustelu: Sanojen ”sen vuoksi” poistaminen yhdenmukaistaa tekstin Ecofin-neuvoston 9.6.2009 antamien päätelmien kanssa. Ehdotetun päätöksen 2 artiklan b alakohta liittyy siihen tilastolliseen tukeen, jota EKP:n edellytetään tarjoavan Euroopan järjestelmäriskikomitealle. Ehdotettu muutos mahdollistaa sihteeristölle EKP:n/EKPJ:n keräämien luottamuksellisten tietojen saamisen Euroopan järjestelmäriskikomitean puolesta ja hyväksi.

Muutos 12

Ehdotetun päätöksen 4 artikla

”4 artikla Hallinnointi […]” ”4 artikla Hallinnointi Sihteeristön toiminta […]”

Perustelu: Ehdotettu otsikko vastaa paremmin ehdotetun päätöksen 4 artiklan sisältöä, ja siinä käytetään terminologiaa, joka ottaa paremmin huomioon EKP:n sisäiset hallinnolliset toimivaltuudet.

Muutos 13

Ehdotetun päätöksen 4 artiklan 2 kohta

4 artikla ”2. Sihteeristön päällikkö tai tämän edustaja osallistuu EJRK:n hallintoneuvoston ja ohjauskomitean kokouksiin.” 4 artikla ”2. Sihteeristön päällikkö tai tämän edustaja osallistuu EJRK:n hallintoneuvoston, ja ohjauskomitean ja neuvoa-antavan teknisen komitean kokouksiin.”